Laos'+historie

Laos' historie


Laos’ befolkning består av nesten 50 forskjellige folkegrupper, der den dominerende er lavlandsfolket eller //lao lum//. Grunnen til at det er så mange forskjellige folkegrupper er at Laos opprinnelig besto av mange små kongeriker som gjennom historien har blitt innlemmet i større kongeriker. Det første kongedømmet Laos var en del av var det gamle, kinesiske kongedømmet Nanzhao. Dette ble senere etterfulgt av kongeriket Lan Xang som besto frem til det 18.århundret, da det ble oppløst og Thailand tok kontroll over de separate rikene. I 1893 ble Laos innlemmet i Fransk Indokina, og kom under fransk styre. Under 2.verdenskrig ble Laos i likhet med resten av Indokina okkupert av Japan. Etter krigen erklærte Laos seg selvstendig i 1945, men Frankrike anerkjente ikke staten som selvstendig før i 1949. Frankrike styrte indirekte landet frem til 1954 da de oppnådde full selvstendighet som et konstitusjonelt monarki. I dag er Laos en del av Den Franske Unionen, som består av tidligere franske kolonier. Laos ble dratt med i Vietnamkrigen (1959-75), blant annet ved at nordvietnamesiske styrker fikk bruke Laos som base og passasje til Sør-Vietnam. USA svarte med å bombe Laos, og dessuten støtte en sørvietnamesisk invasjon. De påfølgende vanskelige politiske forholdene i landet førte til en rekke statskupp, noe som endte i borgerkrig mellom royalistene og kommunistene i landet. Royalistene vant makten i første omgang, men i 1975 tok kommunistpartiet Pathet Lao kontroll over landet. Kongen ble tvunget til å abdisere og Laos har vært republikk siden.